تورکیه رادیو تلویزیون قورومونون (TRT) اینگیلیس دیلینده کی کانا‌لی TRT World امریکانین پایتاختی واشینگتن-داکی یئنی ایستودیاسی ایله خبر شبکه‌سینی گئنیشلن‌دیرمگه داوام ائدیر.
امریکا-دا 6-7 نوامبر تاریخ‌لرینده کئچیریله‌جک سئچکی‌لر زامانی ت.ر.ت ورلد-ون تجروبه‌لی موخبیرلری، جورجیا، فلوریدا و تگزاس کیمی حساس ایالت لردن آپارا‌جاق‌لاری خبرلرله سئچکی‌لره فرق‌لی نقطه-نظردن باخا‌جاق‌لار.
موخبیرلریمیز ایلک دفعه سس وئره‌جک سئچیجی‌لردن، آزلیق قروپ‌لارین منسوبو سئچیجی‌لره قدر موصاحیبه‌لر گؤتوره‌جک، عینی زاماندا TRT World قاچقین مسئله‌سی و "ایلین قادینی" کیمی اهمیت‌لی موضوع لاردا دا ایزله‌ین‌لره فرق‌لی فیکیرلر تقدیم ائده‌جک‌لر.
TRT World-ون اؤنملی اکران سیمالاریندان‌ علیجان آیان‌لارین تقدیم ائدجیی سئچکی خصوصی پروقرامیندا همچنین  یوکسک سویه‌لی قوناق‌لار دا ایشتیراک ائده‌جک.
TRT World-ون واشینگتن یاییم مرکزی آیریجا "Bigger Than Five"  (بئش‌دن بؤیوک) پروقرام ایچریگینی ده هفته‌لیک اولا‌راق تقدیم ائده‌جک.
آچیقلامادا گوروشلرینه یئر وئریلن ت.ر.ت-نین باش مودیری ابراهیم ارن واشینگتن یاییم مرکزی‌نینTRT World-ون بوتون اولوسلار آراسی موضع لری اوچون اوستلندیگینی بیر سیرا یئنی‌لیک‌لرین ایلک اولدوغونو سؤیله‌ییب.
قئید ائدک کی، TRT World – امریکا-داکی "روکو"، " Amazon Fire TV"، " Apple TV " و 25 میلیون‌دان چوخ جیهازا قوشولان بوتون دیجیتال پلاتفورما‌لاردا یئر آلیر. ت.ر.ت دونیاسی یئرلی محتوایا و خصوصی تطبیق‌لره صاحب بوتون امریکا سوسیال شبکه‌لرده ده اؤز یئرینی توتوب.
